ai4bharat/Pralekha huggingface dataset:
उपराष्ट्रपती कार्यालय
उपराष्ट्रपतींनी संयुक्त राष्ट्र सुरक्षा परिषद आणि इतर प्रमुख आंतरराष्ट्रीय संघटनांमध्ये सुधारणा करण्याचे आवाहन केले
13व्या एएसईएम शिखर परिषदेच्या पूर्ण सत्राला उपराष्ट्रपतींनी संबोधित केले
नवी दिल्ली, 25 नोव्हेंबर 2021
उपराष्ट्रपती एम. व्यंकय्या नायडू यांनी आज संयुक्त राष्ट्र सुरक्षा परिषद आणि इतर प्रमुख आंतरराष्ट्रीय संस्थांमध्ये सुधारणा करण्याच्या गरजेवर भर दिला , जेणेकरून त्या आजचे समकालीन वास्तव प्रतिबिंबित करतील आणि समकालीन आव्हानांना तोंड देण्यास सक्षम असतील.
आज नवी दिल्ली येथून 13 व्या एएसईएम शिखर परिषदेच्या पहिल्या पूर्ण सत्राला व्हर्च्युअली संबोधित करताना, उपराष्ट्रपती म्हणाले की, जग आज वेगवान आर्थिक, तांत्रिक आणि सुरक्षा संबंधी आव्हाने पाहत आहे आणि त्यांचा सामना करत आहे आणि सध्याची बहुपक्षीय व्यवस्था प्रभावी प्रतिसाद देण्यात कमी पडली आहे. त्यांनी अधोरेखित केले की सुधारित बहुपक्षवाद हे एक प्रमुख प्रेरक तत्व आहे , ज्याचा भारताने विद्यमान जागतिक संस्थात्मक संरचनेच्या उद्देशपूर्ण सुधारणांसाठी अवलंब केला आहे.
आज उद्घाटन झालेल्या दोन दिवसीय शिखर परिषदेचे आयोजन कंबोडिया आभासी स्वरूपात करत आहे . "सामायिक वाढीसाठी बहुपक्षीयता मजबूत करणे" ही यंदाची संकल्पना आहे. ASEM-13 मधील भारतीय शिष्टमंडळाचे नेतृत्व उपराष्ट्रपती एम. व्यंकय्या नायडू यांनी केले, ते उद्या शिखर परिषदेच्या रिट्रीट सत्राला देखील संबोधित करणार आहेत.
शांततेच्या अभावी विकासाला खीळ बसते असे निरीक्षण नोंदवून नायडू यांनी अधोरेखित केले की, विकासाचा अभाव आणि आर्थिक प्रगती खुंटल्याने हिंसाचार आणि अस्थिरतेसाठी पोषक स्थिती निर्माण होते. म्हणूनच, त्यांनी आर्थिक घडामोडींना चालना देण्यासाठी आणि उपजीविकेची सुरक्षा वाढवण्याच्या दिशेने प्रयत्न करण्याचे आवाहन केले. जागतिक स्तरावर असुरक्षिततेला कारणीभूत घटक कमी करण्याच्या गरजेवर भर देत, उपराष्ट्रपतींनी जागतिक शांतता आणि सुरक्षा राखण्यासाठी जबाबदार असलेल्या आंतरराष्ट्रीय व्यवस्थेत सुधारणांची गरज अधोरेखित केली.
आजच्या गतिमान आणि परस्परावर अवलंबून असलेल्या जगाच्या अनेक आव्हानांना सामोरे जाण्यासाठी कालबाह्य प्रणाली उपयुक्त ठरणार नाहीत असे मत व्यक्त करून नायडू यांनी आंतरराष्ट्रीय सहकार्याची नव्याने कल्पना करण्याची आणि त्याची महत्त्वाकांक्षा आणखी विस्तारण्याची गरज व्यक्त केली. ते म्हणाले, "समन्वित जागतिक प्रतिसादाच्या अभावामुळे बहुपक्षीय व्यवस्थेतील असुरक्षा आणि त्रुटी समोर आल्या आहेत ," असे ते म्हणाले.
उपराष्ट्रपती म्हणाले की, महामारीने अविश्वसनीय जागतिक पुरवठा साखळी ते असमान लस वितरणापर्यंतच्या त्रुटी उघडकीस आणल्या आहेत, त्यामुळे जागतिक एकजूट आणि बहुपक्षीयवाद मजबूत करणे आवश्यक आहे असे असे ते म्हणाले. महामारीनंतरच्या जगाच्या बहुपक्षीय व्यवस्थेकडून वेगळ्या मागण्या असतील हे लक्षात घेऊन त्यांनी आंतरराष्ट्रीय आर्थिक सहकार्यासाठी लवचिक आणि विश्वासार्ह पुरवठा साखळी, आरोग्य सुरक्षा, विकासासाठी डिजिटल आणि शाश्वत पुनर्प्राप्ती या चार महत्त्वाच्या क्षेत्रांचा उल्लेख केला.
1996 मध्ये स्थापन झालेल्या एएसईएम प्रक्रियेच्या 25 व्या वर्धापनदिनानिमित्त उपराष्ट्रपतींनी सर्व सहभागी सदस्यांचे अभिनंदन केले. जागतिक चिंतेच्या समस्या सोडवण्यासाठी दोन्ही खंडातील नेते आणि लोकांना एकत्र आणल्याबद्दल एएसईएमची त्यांनी प्रशंसा केली आणि संघीय बहुपक्षवादाची शक्ती बळकट करण्याच्या दिशेने काम करण्याप्रति भारताच्या वचनबद्धतेचा पुनरुच्चार केला.
G.Chippalkatti/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 167
गृह मंत्रालय
कलम 370 रद्द केल्यानंतरच्या दहशतवादी घटना
नवी दिल्ली, 16 सप्टेंबर 2020
जम्मू आणि काश्मीरमध्ये 5 ऑगस्ट 2019 नंतर दहशतवादी घटनांच्या संख्येत खालील प्रमाणे लक्षणीय घट झाली आहे: -
|
|
5 ऑगस्ट 2019 पूर्वी 29-6-2018 ते 4-8-2019 
|5 ऑगस्ट 2019 नंतर 5-8-2019 ते 9-9-2020 
|
|455
||211
|
5-8-2019 ते 9-9-2020 या काळात देशाच्या अंतर्गत भागामध्ये कोणताही मोठा दहशतवादी हल्ला झाला नाही.
दहशतवादाला अजिबात खपवून न घेण्याचे धोरण सरकारने स्वीकारले आहे आणि त्यासाठी सुरक्षा यंत्रणा बळकट करणे, राष्ट्रविरोधी तत्वांच्या विरोधात कठोर कायद्यांची अंमलबजावणी करणे, दहशतवादी संघटनांच्या आव्हानांना प्रभावी पद्धतीने तोंड देण्यासाठी तीव्र केलेल्या शोध आणि घेराव मोहिमा यांसारख्या विविध उपाययोजनांची अंमलबजावणी केली आहे. दहशतवाद्यांना पाठबळ देण्याचा जे लोक प्रयत्न करतात त्यांच्यावर बारीक लक्ष ठेवण्याचे आणि त्यांच्याविरोधात कारवाई करण्याचे काम सुरक्षा दले करत आहेत. केंद्रीय गृह राज्यमंत्री जी किशन रेड्डी यांनी आज राज्यसभेत एका प्रश्नाच्या लेखी उत्तरात ही माहिती दिली.S.Thakur/S.Patil/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 81
वाणिज्य आणि उदयोग मंत्रालय
प्रकल्प देखरेख गट  पोर्टलद्वारे पायाभूत सुविधा प्रकल्पांच्या अंमलबजावणीच्या गतीचा पीयूष गोयल यांनी घेतला आढावा
नवी दिल्ली, 25 जानेवारी 2022
वाणिज्य आणि उद्योग, ग्राहक व्यवहार, अन्न आणि सार्वजनिक वितरण आणि वस्त्रोद्योग मंत्री, पीयूष गोयल यांनी प्रोजेक्ट मॉनिटरिंग ग्रुप  अर्थात प्रकल्प देखरेख गट पोर्टलद्वारे देखरेख केलेल्या पायाभूत सुविधा प्रकल्पांच्या अंमलबजावणीच्या गतीचा आढावा घेतला. प्रकल्प वेळेत पूर्ण व्हावेत यासाठी अंमलबजावणी करणार्या संस्थांना भेडसावणाऱ्या समस्यांना प्राधान्याने सोडविण्याची गरज मंत्र्यांनी व्यक्त केली.
इन्व्हेस्ट इंडियाचे प्रकल्प देखरेख गट पोर्टल 500 कोटी रुपयांपेक्षा वरच्या गुंतवणुकीसह पायाभूत सुविधा प्रकल्पांमधील अडथळ्यांचे निराकरण करण्यासाठी आणि त्याचे माइलस्टोन-आधारित प्रकल्प निरीक्षण करण्यासाठी एक अद्वितीय संस्थात्मक यंत्रणा आहे. सध्या, प्रकल्प देखरेख गट अंदाजे 48.94 लाख कोटीं रुपयांच्या एकूण अपेक्षित गुंतवणुकीसह 1,351 अंमलबजावणी प्रकल्पांचे निरीक्षण करत आहे. रस्ते, वाहतूक आणि महामार्ग, रेल्वे; पेट्रोलियम आणि नैसर्गिक वायू; नवीन आणि अक्षय ऊर्जा; ऊर्जा यासारख्या पायाभूत सुविधा मंत्रालयांचे प्रकल्प इत्यादी पोर्टलवर सूचीबद्ध आहेत. PMG यंत्रणा प्रकल्प समर्थकांना प्रकल्पांच्या अंमलबजावणीत अडथळे आणणाऱ्या समस्या संबंधित सरकारी संस्थांकडे मांडण्याची सोय करून देते.
समस्यांचे वेळेवर निराकरण सुनिश्चित करण्यासाठी राज्य सरकारे आणि केंद्रीय मंत्रालयांसोबत नियमित बैठक घेण्याचे निर्देश कालच्या आढावा बैठकीत, पीयूष गोयल यांनी दिले. 01.04.2021 पासून, 389 समस्यांचे निराकरण करण्यात आले आहे आणि उद्योग आणि अंतर्गत व्यापार प्रोत्साहन विभागाद्वारे केंद्रीय मंत्रालये आणि राज्य सरकारांसह 22 बैठका आयोजित केल्या आहेत. पीएमजी यंत्रणेद्वारे मोठ्या प्रमाणात पायाभूत सुविधा प्रकल्प वेळेवर पूर्ण करणे सुनिश्चित करण्यासाठी केंद्रीय मंत्रालये, राज्य सरकारे आणि अंमलबजावणी संस्थांमध्ये समन्वय वाढविला गेला आहे हे लक्षात घेण्यासारखे आहे.
M.Chopade/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 165
वाणिज्य आणि उदयोग मंत्रालय
आर्थिक वर्ष 2021-22 च्या पहिल्या तिमाहीत थेट परदेशी गुंतवणुकीच्या भागभांडवलात गेल्या वर्षीच्या याच कालावधीच्या  तुलनेत 168%  ने वाढ
आर्थिक वर्ष 2021-22 पहिल्या तिमाहीत एकूण थेट परदेशी गुंतवणुकीत 27% हिस्श्यासह 'वाहन उद्योग' क्षेत्र अग्रस्थानी त्यांनतर संगणक सॉफ्टवेअर आणि हार्डवेअर  तसेच सेवा क्षेत्राचा  समावेश
नवी दिल्ली, 28 ऑगस्ट 2021
थेट परदेशी गुंतवणुकीच्या धोरणातील सुधारणा, गुंतवणूकीसाठी सुविधा आणि व्यवसाय सुलभतेच्या आघाड्यांवर सरकारने हाती घेतलेल्या उपाययोजनांमुळे देशात थेट परदेशी गुंतवणुकीत वाढ झाली आहे.
जागतिक गुंतवणूकदारांमध्ये पसंतीचे गुंतवणूक स्थान म्हणून भारतातील थेट परदेशी गुंतवणुकीला मान्यता मिळाल्याचे खालील कल दर्शवितात :
- 2021-22 या आर्थिक वर्षाच्या पहिल्या तिमाहीत म्हणजेच एप्रिल, 2021 ते जून, 2021 दरम्यान भारताने एकूण 22.53 अब्ज अमेरिकन डॉलर्सची थेट परदेशी गुंतवणूक आकर्षित केली आहे.जी 2020-21 या आर्थिक वर्षाच्या पहिल्या तिमाहीच्या तुलनेत 90% जास्त  इतकी आहे.
- आर्थिक वर्ष 2021-22 च्या पहिल्या तिमाहीत थेट परदेशी गुंतवणुकीच्या भागभांडवलामध्ये 168% वाढ  नोंदविण्यात आली. गेल्या वर्षी याच कालावधीत थेट परदेशी गुंतवणुक  इतकी होती.
- आर्थिक वर्ष 2021-22 पहिल्या तिमाहीत , एकूण थेट परदेशी गुंतवणुकीत 27% हिस्श्यासह 'वाहन उद्योग ' क्षेत्र अग्रस्थानी राहिले त्यांनतर या गुंतवणुकीत संगणक सॉफ्टवेअर आणि हार्डवेअर  आणि सेवा क्षेत्राचा  समावेश आहे.
- आर्थिक वर्ष 2021-22 मध्ये  पर्यंत प्राप्त झालेल्या एकूण थेट परदेशी गुंतवणुकीपैकी सर्वाधिक 48%गुंतवणूक कर्नाटकला प्राप्त झाली असून त्यामागोमाग महाराष्ट्र  आणि दिल्ली .चा क्रमांक लागतो.S.Patil/S.Chavan/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 179
ग्रामीण विकास मंत्रालय
राष्ट्रीय ग्रामीण आजिविका मिशनच्या लाभार्थ्यांशी पंतप्रधान नरेंद्र मोदी येत्या 12 जुलैला थेट संवाद साधणार
दीनदयाळ अंत्योदय आणि राष्ट्रीय ग्रामीण आजीविका योजनेच्या समन्वयातून 45 लाख बचत गटांच्या 5 कोटी महिलांचे सक्षमीकरण
नवी दिल्ली, 11 जुलै 2018
पंतप्रधान नरेंद्र मोदी येत्या 12 जुलैला देशभरातील बचत गटांचे दीनदयाळ अंत्योदय योजनेच्या तसेच राष्ट्रीय ग्रामीण आजिविका योजनेच्या लाभार्थ्यांची व्हिडिओ कॉन्फरंसिंगच्या माध्यमातून थेट संवाद साधणार आहेत. सकाळी 9.30 वाजता होणाऱ्या या संवादाचे थेट प्रक्षेपण दूरदर्शन आणि एनआयसीच्या वेबवरुन केले जाईल या दोन्ही योजनांच्या अंतर्गत, बचत गटांच्या महिलांनी केलेली विविध कामे आणि उपक्रम जाणून घेण्याची संधी पंतप्रधानांना या संवादातून मिळेल.
यासाठी निवडक लाभार्थी महिलांची निवड करण्यात आली असून, त्यात दारुबंदी चळवळ, मका मूल्य साखळी आणि पणन करणाऱ्या बिहारमधल्या महिला, छत्तीसगढमधल्या विटभट्टीतल्या महिला व्यापारी, सखी आणि हळद उत्पादक महिला, सॅनिटरी नॅपकिन्स, सौर ऊर्जा पॅनेल आणि दिवे बनवणाऱ्या, महाराष्ट्रातील पशु सखी महिला, दिव्यांग व्यक्तींच्या कल्याणासाठी कार्यरत महिला, दुग्ध व्यवसाय करणाऱ्या महिला यांचा समावेश असेल.
दीनदयाळ अंत्योदय योजना, केंद्रीय ग्रामविकास मंत्रालयाची पथदर्शी योजना आहे. या योजनेअंतर्गत, स्वयंबचत गटातल्या 9 कोटी घरातल्या महिलांना शाश्वत आजिविका म्हणजेच रोजगाराचे साधन उपलब्ध करुन दिले जाते. त्यासाठीची कौशल्येही त्यांना शिकवली जातात.
दीनदयाळ अंत्योदय योजना आणि राष्ट्रीय ग्रामीण आजीविका मिशन यांची सांगड घातल्यामुळे महिला सक्षमीकरणाला एक भक्कम संस्थात्मक व्यासपीठ मिळाले आहे. हे मिशन सध्या 21 राज्ये आणि 5 केंद्रशासित प्रदेशातील 600 जिल्ह्यांमधल्या 4884 विभागात राबवले जाते. आतापर्यंत 45 लाख स्वयंबचत गटांच्या 5 कोटी महिलांना या मिशनअंतर्गत रोजगाराच्या संधी दिल्या गेल्या आहेत.
या मिशन अंतर्गत, सर्व राज्यांमध्ये एक यंत्रणा तयार करण्यात आली आहे. राज्य ग्रामीण आजिविका मिशन अंतर्गत विविध स्तरांवर महिलांना प्रशिक्षण देण्यासाठी 20 हजार व्यावसायिकांची नेमणूक करण्यात आली आहे. त्याशिवाय, 25 हजार समुदाय आजीविका संसाधन व्यक्ती म्हणजेच, कृषी सखी किंवा पशुसखी याही आहेत, ज्या छोटे शेतकरी किंवा शेतमजुरांना कृषी आणि पशुविषयक समस्यांमध्ये मार्गदर्शन करत असतात.
गेल्या पाच वर्षात, या बचत गटांना 1.64 लाख कोटी रुपयांचे बँक कर्जही मिळाले आहे. ज्यावर अत्यल्प व्याज दर आकारला जातो.
B.Gokhale/R.Aghor/P.Malandkar
(Visitor Counter : 115
जलसंपदा, नदी विकास आणि गंगा पुनरुत्थान मंत्रालय
सहा राज्यांमधील सिंचनाचे दोन आणि पूर व्यवस्थापनाचे चार प्रकल्प जलस्रोत मंत्रालयाने स्वीकारले
नवी दिल्ली, 7 जून 2018
देशातील सहा राज्ये आणि केंद्र शासित प्रदेशांमधील सिंचनाचे दोन आणि पूर व्यवस्थापनाचे चार प्रकल्प जलस्रोत मंत्रालयाने स्वीकारले आहेत. त्यासाठी सुमारे 84748 कोटी रुपये खर्च अपेक्षित आहे. त्यापैकी महाराष्ट्रातील अपर प्रवरा प्रकल्पासाठी 2232 कोटी रुपये खर्च अपेक्षित असून, त्यामुळे 212758 एकर क्षेत्र सिंचनाखाली येणार आहे आणि 13.15 दशलक्ष घनमीटर पेयजल उपलब्ध होणार आहे.
स्वीकारण्यात आलेल्या प्रस्तावांमध्ये तेलंगणामधील कलेश्वरम प्रकल्पाचाही समावेश आहे, त्यासाठी 80190 कोटी रुपयांपेक्षा जास्त खर्च अपेक्षित असून, त्या मार्फत गोदावरी नदीचे 5522 दशलक्ष घनमीटर पाणी वळवले जाणार आहे. तेलंगणामधील 13 जिल्ह्यांमधील 18.25 लाख एकर जागा या पाण्यामुळे सिंचनाखाली येणार आहे. त्याचबरोबर या प्रकल्पामुळे हैदराबाद आणि सिकंदराबादसह परिसरातील गावांना 1133 दशलक्ष घनमीटर पेयजल उपलब्ध होणार आहे.
B.Gokhale/M.Pange/D.Rane
(Visitor Counter : 78
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई 6 जून 2021
आरोग्य मंत्रालयाची कोविड-19 घडामोडींवरील माहिती
गेल्या 24 तासात भारतात 1,14,460 नवीन रुग्णांची नोंद झाली आहे. गेल्या दोन महिन्यातील ही सर्वात कमी नोंद आहे. देशात आता सलग 10 दिवसांमध्ये दैनंदिन रुग्णसंख्या 2 लाखांहून कमी नोंदविण्यात आली आहे. केंद्र आणि राज्ये / केंद्रशासित प्रदेशांच्या ‘संपूर्ण सरकार’ या पद्धतीनंतर एकत्रपणे केलेले सहकार्य आणि साततच्या प्रयत्नांचा हा परिणाम आहे.
भारतात सक्रीय कोविड बाधितांच्या संख्येत आता सातत्याने घसरण दिसून येत आहे. देशातील सक्रीय रुग्णसंख्या 15 लाखांच्या खाली आली आहे आणि आज ती 14,77,799 इतकी आहे. सलग सहाव्या दिवशी ही रुग्णसंख्या 20 लाखांपेक्षा कमी आहे.
गेल्या 24 तासांच्या कालावधीमध्ये सक्रीय रुग्णसंख्येत एकूण 77,449 ने घट झाली आणि देशातील सध्याची सक्रीय रुग्णसंख्या देशातील आतापर्यंतच्या एकूण कोविड बाधित रुग्णसंख्येच्या केवळ 5.13 % इतकी आहे.
कोविड 19 च्या संसर्गातून लोक आता बरे होत आहेत, भारतात सलग 24 व्या दिवशी दैनंदिन पातळीवर नव्याने रोगमुक्त होणाऱ्यांची संख्या नव्या बाधित रुग्णांपेक्षा अधिक असल्याचे दिसून आले आहे. गेल्या 24 तासांत बरे झालेल्या रुग्णांची संख्या 1,89,232 इतकी नोंदविण्यात आली हे.
गेल्या 24 तासांत दैनंदिन पातळीवर नव्यानं बाधित होणाऱ्या रुग्णांपेक्षा रोगमुक्त होणाऱ्यांची संख्या 74,772 ने अधिक होती.
महामारीच्या प्रारंभीच्या काळापासून आतापर्यंत कोरोनामुळे बाधित झालेल्यांपैकी 2,69,84,781 व्यक्ती कोविड-19 मधून पूर्णपणे बऱ्या झाल्या आहेत यामुळे रुग्ण बरे होण्याचा दर 93.67% झाला आहे, हा दराचा चढता कल दिसून येत आहे.
गेल्या 24 तासांत देशात एकूण 20,36,311 इतक्या चाचण्या झाल्या आहेत आणि भारताने आतापर्यंत एकूण 36.4 कोटी  चाचण्या केल्या आहेत.
देशात एकीकडे चाचण्यांचे प्रमाण वाढविले असताना दुसरीकडे साप्ताहिक पातळीवर पॉझिटिव्हीटी दरातील  घसरण सुरू असल्याचे दिसत आहे. साप्ताहित पातळीवरील पॉझिटिव्हीटी दर सध्या 6.54 % इतका आहे तर, दैनंदिन पॉझिटिव्हिटी दर आज 5.62% इतका आहे. हा दर सलग 13 व्या दिवशी 10 टक्क्यांपेक्षा कमी राहिला आहे.
दुसऱ्या महत्त्वपूर्ण कामगिरीमध्ये, देशात देण्यात आलेल्या कोविड –19 लसीच्या मात्रांची एकूण संख्या 23 कोटी पेक्षा अधिक आहे. देशभरातील लसीकरण मोहिमेअंतर्गत 23.13 कोटी लसीकरणाच्या मात्रा आतापर्यंत देण्यात आल्या आहेत. गेल्या 24 तासांमध्ये 33,53,539 लसीकरणाच्या मात्रा देण्यात आल्या आहेत.
इतर अपडेट्स :
S.Thakur/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 195
सांख्यिकी आणि कार्यक्रम अंमलबजावणी मंत्रालय
2020-21साठी वार्षिक राष्ट्रीय उत्पन्नाचा तात्पुरता अंदाज आणि सकल राष्ट्रीय उत्पादनाचा तिमाही  अंदाज
नवी दिल्ली, 31 मे 2021
सांख्यिकी आणि कार्यक्रम अंमलबजावणी मंत्रालयाच्या राष्ट्रीय सांख्यिकी कार्यालयाने  2020-21या वित्तीय वर्षासाठी वार्षिक राष्ट्रीय उत्पन्नाचा तात्पुरता अंदाज, आणि सकल राष्ट्रीय उत्पादनाचा तिमाही  अंदाज, स्थिर  आणि सद्य किमती अशा दोन्हीवर जारी केला आहे. विवरण 1 ते 4 मध्ये हे सादर करण्यात आले आहे-
M.Chopade/N.Chitale/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 214
रेल्वे मंत्रालय
शहरे हळूहळू अनलॉक होत असल्यामुळे कामगारांना परत आणण्यासाठी रेल्वेकडून मदत
गेल्या 7 दिवसांत स्थलांतरित मजूर आणि अन्य प्रवाशांसह सुमारे 32.56 लाख प्रवाशांनी रेल्वे प्रवास केला
नवी दिल्ली, 19 जून 2021
शहरे हळू हळू पूर्वपदावर येत असल्यामुळे कामगारांना परत आणण्यासाठी रेल्वे मदत करत आहे.
गेल्या 7 दिवसांत  स्थलांतरित मजूर आणि अन्य प्रवाशांसह सुमारे 32.56 लाख प्रवाशांनी लांब पल्ल्याच्या मेल/एक्स्प्रेस रेल्वेगाड्यांमधून पूर्व उत्तर प्रदेश , बिहार, झारखंड, बंगाल आणि ओदिशासारख्या भागातून दिल्ली, मुंबई, पुणे, सूरत, अहमदाबाद आणि चेन्नई या भागांसह विविध ठिकाणी प्रवास केला
स्थलांतरित कामगारांना त्यांच्या राज्यातून कामाच्या ठिकाणी जाता यावे यासाठी भारतीय रेल्वे मेल / एक्सप्रेस स्पेशल, हॉलिडे स्पेशल आणि उन्हाळा विशेष गाड्या चालवत आहे. या सर्व गाड्या कोविड प्रोटोकॉल लक्षात घेऊन पूर्णपणे राखीव गाड्या म्हणून चालवल्या जात आहेत.
भारतीय रेल्वेकडून 18.06.2021 पर्यंत ,983 मेल / एक्सप्रेस आणि हॉलिडे स्पेशल  चालवण्यात येत आहेत. याव्यतिरिक्त, कामाच्या ठिकाणी परत जाण्याची इच्छा असलेल्या लोकांच्या सुलभ वाहतुकीसाठी सुमारे 1309 उन्हाळा विशेष गाड्या देखील चालवण्यात आल्या आहेत. या उन्हाळी विशेष गाड्या प्रामुख्याने बिहार, उत्तर प्रदेश, पश्चिम बंगाल, ओदिशा आणि आसाम यासारख्या राज्यांमधील प्रवाशांना दिल्ली, मुंबई, हैदराबाद, चेन्नई, पुणे, बंगळुरू इत्यादी प्रमुख शहरांशी जोडत आहेत.
पुढच्या दहा दिवसांत  स्थलांतरित मजूर आणि इतर प्रवाशांसह अंदाजे 29.15 लाख प्रवाशांनी पूर्व उत्तर प्रदेश , बिहार, झारखंड, बंगाल आणि ओडिशा या भागातून दिल्ली, मुंबई, पुणे, सूरत, अहमदाबाद आणि चेन्नई सारख्या वेगवेगळ्या ठिकाणी जाण्यासाठी लांब पल्ल्याच्या मेल एक्स्प्रेस गाड्यांचे आरक्षण केले आहे.
निश्चित मागणी जाणून घेण्यासाठी आणि त्यानुसार कामगारांच्या सुलभ वाहतुकीसाठी विभागीय रेलवे विविध उद्योग संघटना आणि व्यापाऱ्यांशी सक्रियपणे समन्वय साधत आहेत.Jaydevi PS/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 169
पंतप्रधान कार्यालय
पंतप्रधान नरेंद्र मोदी 'इंडिया ग्लोबल विक 2020'मध्ये उद्घाटनपर भाषण देतील
30 देशातील 5000 हून अधिक सहभागींना पंतप्रधान संबोधित करतील
नवी दिल्ली, 8 जुलै 2020
‘इंडिया ग्लोबल विक 2020’च्या पहिल्या दिवशी पंतप्रधान नरेंद्र मोदी उद्घाटनपर भाषण करणार आहेत. ‘बी द रिव्हायवल - इंडिया अँड ए बेटर न्यू वर्ल्ड’ या तीन दिवसांच्या आभासी परिषदेमध्ये ‘इंडिया ग्लोबल वीक 2020’ मध्ये 30 राष्ट्रांमधील जागतिक स्तरावरील 5000 स्पर्धक सहभागी होणार आहेत; ज्यात विविध 75 सत्रांमध्ये जागतिक स्तरावरील 250 वक्ते भाषण करणार आहेत. या कार्यक्रमात सहभागी होणाऱ्या अन्य उच्च वक्त्यांमध्ये केंद्रिय परराष्ट्रमंत्री डॉ. एस. जयशंकर, केंद्रीय रेल्वे, वाणिज्य आणि उद्योगमंत्री पियूष गोयल, जम्मू-काश्मिरचे लेफ्टनंट जनरल जी. सी. मुर्मु, ईशा फाउंडेशनचे संस्थापक, सद्गुरु, अध्यात्मिक गुरू श्री श्री रवि शंकर, युकेच्या परराष्ट्र सचिव डॉमनिक राब, गृहसचिव प्रीती पटेल, अमेरिकेचे भारतातील राजदूत केन जस्टर आणि इतर मान्यवरांचा समावेश आहे.
यामध्ये आज पर्यंत न पाहिले गेलेले ‘आत्मनिर्भर भारत’ यावर मधुनटराजन यांचे सादरीकरण आणि सतार वादक रविशंकर यांच्या शंभराव्या जयंतीनिमित्त त्यांना श्रद्धांजली म्हणून खास त्यांच्या तीन विद्यार्थ्यांकडून श्रद्दांजलीपर कार्यक्रम होणार आहे.
S.Pophale/S.Shaikh/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
संरक्षण मंत्रालय
उमंग उप-क्षेत्राने कोरोना योद्धयांप्रति एकजुटीची भावना व्यक्त केली
नागपूर, 3 मे 2020
उत्तर महाराष्ट्र आणि गुजरात सब एरियाने  03 मे 2020 रोजी नागपूरमध्ये आयोजित विशेष कार्यक्रमात कोविड -19 योद्धयांप्रति एकजुटीची भावना व्यक्त केली. पोलिस स्मारक, जीएमसी आणि आयजीएमसी रुग्णालये आणि अशा अन्य ठिकाणी डॉक्टर्स , परिचारिका, पोलिस, निमवैद्यकीय कर्मचारी , सफाई कामगार आणि देशातील जनतेच्या सेवेसाठी जीव धोक्यात घालून अत्यावश्यक सेवा पुरविणाऱ्यांसह सर्व आघाडीच्या कोविड -19 योद्धयांच्या सेवेप्रति कृतज्ञता व्यक्त करण्यासाठी विविध कार्यक्रम आयोजित करण्यात आले होते.
सध्या सुरू असलेल्या कोरोना साथी दरम्यान पोलीस, सफाई कर्मचारी आणि वैद्यकीय कर्मचारी या आजाराविरूद्धच्या लढाईत कर्तव्यापलिकडे जाऊन काम करत आहेत. यासाठी ते या आघाडीवर बराच वेळ काम करत आहेत. उमंग उप-क्षेत्राने त्यांच्या अडचणी दूर करण्यासाठी त्यांच्या परीने अनेक उपक्रम हाती घेतले आहेत. नागपूरच्या कडक उन्हाळ्यात रस्त्यावर तैनात असलेल्या पोलिसांना सब एरियाकडून नियमित नाश्ता पुरवला जात आहे. उप-क्षेत्राने वेळोवेळी निराधारांना भोजन देखील पुरवले आहे.
कोविड-19 योद्ध्यांप्रति मनापासून कृतज्ञता व्यक्त करण्यासाठी संरक्षण दलांच्या प्रमुखांनी  03 मे 2020 हा दिवस “एकता दिन” म्हणून पाळण्याच्या आवाहनाला प्रतिसाद देत उमंगने विविध कार्यक्रमांचे आयोजन केले. नागपूरच्या टाकळी मैदान येथील पोलिस स्मारकात पुष्पचक्र अर्पण करण्यात आले आणि मानवंदना देण्यात आली. उप-क्षेत्राने आयजीएमसीएच आणि जीएमसीएच या नागपूरमधील दोन कोविड रुग्णालयांच्या वैद्यकीय कर्मचाऱ्यांना सन्मानित केले. उमंग उप-क्षेत्राबरोबर काम करणाऱ्या नागरी सफाई कर्मचाऱ्यांनी या कठीण काळात त्यांनी केलेल्या अथक प्रयत्नांची दखल घेण्यात आली. उमंग उप-क्षेत्राचे एव्हीएसएम, एसएम, एसएम, एसएम, मेजर जनरल राजेश कुंद्रा यांनी सर्व कोरोना योध्यांच्या प्रयत्नांचे कौतुक केले आणि आभार मानले आणि या साथीच्या रोगा विरूद्ध लढाईसाठी नागरी प्रशासनाला सर्व आवश्यक सहकार्य करण्याचे आश्वासन दिले.
03 मे 2020 रोजी पोलिस युद्ध स्मारक, टाकळी मैदान, नागपूर येथे पुष्पचक्र अर्पण करण्यात आले आणि मानवंदना देण्यात आली
03 मे 2020 रोजी रोजी नागपूरच्या कोविड रुग्णालयांमध्ये उत्तर महाराष्ट्र आणि गुजरात उप-क्षेत्राद्वारे रूग्णालयातील कर्मचाऱ्यांचा सत्कार आणि मिठाईचे वाटप
03 मे 2020 रोजी उत्तर महाराष्ट्र आणि गुजरात उप-क्षेत्राद्वारे नागपुरातील सफाई कर्मचाऱ्यांचा सत्कार
M.Jaitly/S.Kane/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 178
युवा व्यवहार आणि क्रीडा मंत्रालय
केंद्रीय मंत्री अनुराग ठाकूर यांनी स्वच्छ भारत 2022 या महिनाभर चालणार्या मोहिमेचा प्रयागराज इथून केला शुभारंभ
स्वच्छ भारताशिवाय आपण विकसित भारताचे स्वप्न पूर्ण करू शकणार नाही; अनुराग सिंह ठाकूर यांचे प्रतिपादन
केंद्रीय युवा व्यवहार आणि क्रीडा मंत्री अनुराग ठाकूर यांनी आज उत्तरप्रदेशमधील प्रयागराज इथून स्वच्छ भारत 2022 या महिनाभर चालणार्या देशव्यापी मोहिमेचा शुभारंभ केला.
ठाकूर यांनी नेहरू युवा केंद्र, राष्ट्रीय सेवा योजनेचे स्वयंसेवक आणि जनसमुदायाबरोबर प्रयागराज येथील संगम घाटावर स्वच्छता मोहिमेत भाग घेतला. यावेळी स्वच्छतेची प्रतिज्ञा देखील घेण्यात आली. युवा व्यवहार आणि क्रीडा सचिव संजय कुमार आणि मंत्रालयाचे अन्य अधिकारी देखील यावेळी उपस्थित होते.
यावेळी बोलताना ठाकूर यांनी सांगितले की गेल्या वर्षी आयोजित करण्यात आलेल्या अशाच प्रकारच्या मोहिमेने 75 लाख किलो प्लास्टिक कचरा गोळा करणे आणि त्याची विल्हेवाट लावण्याचे आपले लक्ष्य पार केले, म्हणून यंदाच्या वर्षी युवा व्यवहार मंत्रालयाने स्वच्छ भारत 2022 अंतर्गत 1कोटी किलो प्लास्टिक कचरा गोळा करण्याचे आणि त्याची विल्हेवाट लावण्याचे लक्ष्य ठेवले आहे.
ठाकूर म्हणाले की पंतप्रधान नरेंद्र मोदी यांनी यंदाच्या स्वातंत्र्य दिनाच्या आपल्या भाषणात जाहीर केलेल्या पाच प्रतिज्ञांपैकी एक, विकसित भारताचे उद्दिष्ट आहे. तेव्हा, स्वच्छ भारताशिवाय आपण विकसित भारताचे लक्ष्य गाठू शकणार नाही.
प्लास्टिकचे विघटन होत नाही, त्यामुळे ते विविध प्रकारचे रोग आणि समस्यांना कारणीभूत ठरते,असे ठाकूर यांनी सांगितले. प्लास्टिक पासून देशाचे रक्षण करायला हवे आणि पृथ्वी मातेला वाचवण्याची जबाबदारी सर्वांनी मिळून पार पडायला हवी. स्वच्छता ही जीवनशैली म्हणून आपलीशी करून रोगांचे प्रमाण लक्षणीयरित्या कमी करता येऊ शकते,असे त्यांनी सांगितले.
स्वच्छ भारत 2022 हा कार्यक्रम, नेहरू युवा केंद्र संघटनेशी  संलग्न युवा क्लब आणि राष्ट्रीय सेवा योजनेशी संलग्न संस्थांच्या समन्वयाने देशभरातील 744 जिल्ह्यांमधल्या 6 लाख गावांमध्ये राबवला जात आहे. हा केवळ एक कार्यक्रम नसून लोकांना स्वच्छतेचे महत्व पटवून देण्याचा प्रामाणिक प्रयत्न आहे.
समाजाचे सर्व घटक, पंचायती राज संस्था, सरकारी संस्था आणि बिगर सरकारी संस्थांच्या सहभागाने लोकांमध्ये आपला परिसर स्वच्छ आणि कचरा मुक्त ठेवण्याबाबत जागृती निर्माण करण्यासाठी आणि त्याबद्दल अभिमान जागवण्यासाठी 1 ऑक्टोबर ते 31 ऑक्टोबर 2022 या कालावधीत , देशाच्या सर्व जिल्ह्यांमध्ये सार्वजनिक स्थळे आणि घरांची स्वच्छता करण्याच्या उद्देशाने स्वच्छ भारत 2022 कार्यक्रम आयोजित करण्यात आला आहे. या मोहिमेबरोबर “स्वच्छ काळ: अमृत काळ” हा संदेश दिला जाईल आणि हा कार्यक्रम लोक सहभागाच्या माध्यमातून लोक चळवळ म्हणून राबवला जाईल.
गृह मंत्रालय
केंद्रीय गृहसचिव आणि आरोग्य आणि कुटुंब कल्याण मंत्रालयाच्या सचिवांनी केंद्रशासित प्रदेशांतील कोविड-19 संक्रमणाचा प्रसार रोखण्यासंदर्भातील उपाययोजनांचा आढावा घेतला
नवी दिल्ली, 29 ऑगस्ट 2020
केंद्रीय गृहसचिव आणि आरोग्य आणि कुटुंब कल्याण मंत्रालयाच्या सचिवांनी पुदुच्चेरी, लक्षद्वीप, अंदमान आणि निकोबार बेटे, दादरा आणि नगरहवेली, दमन आणि दीव या केंद्रशासित प्रदेशांत कोविड-19 संक्रमणाचा प्रसार रोखण्यासंदर्भातील उपाययोजनांचा आज व्हिडीओ कॉन्फरन्सच्या माध्यमातून आढावा घेतला. याप्रसंगी केंद्रीय गृहमंत्रालय, आरोग्य मंत्रालय आणि केंद्रशासित प्रदेशातील वरिष्ठ अधिकारी उपस्थित होते.
केंद्रशासित प्रदेशातील वरिष्ठ अधिकाऱ्यांनी, केंद्रीय गृहसचिवांना चाचण्या करण्याविषयीच्या उपाययोजनांची माहिती दिली. कोविड पॉझिटीव्ह रुग्णाचे व्यवस्थापन, कोविड पॉझिटीव्ह रुग्णाचे अलगीकरण, आरोग्य पायाभूत सुविधा/आरोग्य कर्मचारी यांची उपलब्धता, निम वैद्यकीय कर्मचाऱ्यांविषयी माहिती दिली.
केंद्रीय गृहसचिव आणि आरोग्य आणि कुटुंबकल्याण मंत्रालयाच्या सचिवांनी केंद्रशासित प्रदेशांच्या अधिकाऱ्यांना सूचना केली की, कोविड-19 संक्रमण व्यवस्थापनासंबंधी कार्य करणारे प्रशासकीय अधिकारी, वैद्यकीय आणि निम वैद्यकीय कर्मचाऱ्यांच्या आरोग्याची काळजी घ्यावी.
केंद्रशासित प्रदेशांना चाचण्यांच्या सुविधांचा आणखी विस्तार करण्यास सांगण्यात आले. कोविड रुग्णाचे लवकर निदान व्हावे यासाठी प्रभावी देखरेख करावी, प्रभावी संपर्क मागोवा, घरोघरी जाऊन सर्वेक्षण करावे, प्रतिबंधित क्षेत्राचे स्पष्ट सीमांकन करुन उपाययोजनांची प्रभावी अंमलबजावणी करावी, खाटांची संख्या, ऑक्सिजनची सुविधा असलेल्या खाटा, व्हेंटीलेटर्स, आयसीयु खाटा, रुग्णवाहिका या आरोग्य सुविधांचा विस्तार करावा. जनतेमध्ये प्रतिबंधात्मक उपायांसंदर्भात आणि वैयक्तिक स्वच्छतेसंदर्भात जागृती करावी. केंद्रशासित प्रदेशांना सामाजिक अंतर, निर्जंतुकीकरण, मास्कचा वापर याची काटेकोर अंमलबजावणी करण्याची सूचना करण्यात आली.B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 149